Пайдалануу
Пайдалануу – менчик ээсинин негизги укуктарынын бири. Буюмду урунуудан (мүлктү пайдалануудан, ал алып келүүчү кирешелерди жана натыйжаларды ж. б. алуудан) көрүнөт. П. укугунун чектери мыйзамда, келишимде же башка укуктук негиздер боюнча (м.: керээзде) белгиленет. Мыйзамдуу П. аргандай укук каражаттары, алсак, негатордук доо (пайдаланууга жолтоо болууларды жоюу жөнүндө) коюу жолу менен корголот. Башкалардын кызыкчылыгына зыян келтирүү менен пайдаланууга (укуктан кыянат П-га) тыюу салынат. П. укугуна буюмдун (мүлктүн) ээси эле эмес, анын мыйзамдуу ээлик кылуучусу (м.: ижарачы, туракжайдын жалдоочусу), ошондой эле бул менчиктин ээси же ээлик кылуучулары болбогон адамдар (пайдасына сервитут белгиленген адамдар) да ээ болушу мүмкүн.

Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты.  – Б.: 2005, ISBN 9967-428-14-7
Юридикалык аталгылар жана түшүнүктөр